Helena Lass

Helena Lass (sündinud 3. juunil 1980) on eesti psühhiaater ja vaimse vormi ekspert. Ta on sõnastanud pro-aktiivse lähenemise vaimsele tervisele ja avaldanud sellel teemal teadusartikli.
Helena Lass lõpetas Tartu Ülikooli arstiteaduskonna 2004. aastal ja residentuuri 2013. aastal. Ta töötas kuni 2013. aasta kevadeni Tallinna Psühhiaatriahaiglas ja tegutseb arstina alates 2014. aasta algusest psühhiaatriale spetsialiseerunud arstipraksises Unego OÜ.

Koolitustegevus

Dr Lass on vaimse vormi ja stressitaandamise teemadel koolitanud ettevõtteid ja ministeeriumite, omavalitsuste ja ülikoolide töötajaid. Ta on asutanud globaalselt tegutseva vaimse vormi ja proaktiivse vaimse tervise alase e-koolituste platvormi Wellness Orbit ja algatanud Teadliku Ettevõtluse konverentsid, et populariseerida teadlikkuse rakendamise ja vaimse vormi teemasid ettevõtjate ja peaga tööd tegevate inimeste hulgas.
Ta on aidanud välja töötada Eesti üldhardiduskoolides õpilastele suunatud programmi "Vaikuseminutid" juhendite ja sisu osa (ta ei ole MTÜ Vaikuseminutid liige ja ei ole olnud hiljem seotud programmi elluviimise korraldamisega).
Dr Lass on esinenud vaimse vormi ja psühhiaatria teemadel paljudel konverentsidel nii Eestis (nt JCI Annual Conference, Eesti Juhtide Päev, Värbamiskonverents, Eesti Arstide Päev, HR Summit, TopConf, Teadliku Ettevõtluse Konverents, PARE aastakonverents, Psühholoogiakonvernts jne) kui ka välisriikides (nt HR PRO Riga) ning üles astunud vaimse vormi teemal ka Paides toimuval Arvamusfestivalil.

Artiklid ja intervjuud

Dr Lass on avaldanud eestikeelseid artikleid vaimse vormi tähtsusest ajalehes Äripäev ja Meditsiiniuudised ning ajakirjades Director, Personali Praktik, Toit ja Tervis ja Üks ning inglise keelseid artikleid ajakirjades CoFounder (Eesti), HR Magazine (Inglismaa), Human Resources Magazine (Uus-Meremaa), Personnel Today (Inglismaa), InnoHealth Magazine (India) ja veebiväljaannetes Edasi.org ning Thrive Global (USA) jm. Temaga on intervjuusid teinud ETV, Kuku Raadio, ajaleht Meditsiiniuudised, USA ajakiri Corporate Wellness Magazine ja Iirimaa meediaväljaanne Silicon Republic.

Vaimse vormi alane teadusartikkel

Dr Lass avaldas oma süsteemse lähenemise vaimse vormi (inglise k. mental wellness) käsitlusele teadusartiklina: "Developing Intra-personal Skills as a Proactive Way to Individual Resilience and Personal Sustainability: the Preventive Side of the Mental Health Equation"  (Routledge, 2018), tuues välja, et: "Oma olemuselt ei ole psühhiaatrilised häired isoleeritud äkilised haigused, mis vajaks tähelepanu haiguspuhangu korral. Kõik psühhiaatrilised haigused arenevad välja pikema ajajooksult väikeste intra-personaalsete kumulatiivsete muutuste tulemusel, nende algus on varem kui ilmnevad haiguse kliinilised tunnused." "Vaimse tervise ja psüühilise vormi osas on seni olnud kogu fookus häiretel ja nende ravil. See kitsas lähenemine on jätnud inimestele justkui mulje, et vaimne vorm ei ole oluline muul ajal kui siis kui inimesel avaldub vaimne haigus. Reaalsuses on igal inimesel olemas sisemaailm ja nad kogevad igapäevaselt intra-personaalseid sündmuseid, sellised sündmused on emotsioonide tundmine, õppimine, mõtlemine, planeerimine, tähelepanu hoidmine ja juhtimine, uurimisvõime kasutamine, taipamine jne. Vaimne vorm õiges kontekstis tähendab võimekust juhtida neid seesmiseid protsesse."